- Durian sia tu Min ?
+ Durian sia juo lay sanak, Durian Pak Jorong lah
Acong jo Togar manjek batang Durian, sadangkan si Buyuang manunggu dibawah.
Acong : "Ndak tau den doh Gar, nan warna Kuniang tu ndak?" (Manunjuak-nunjuak buah Durian nan warna Kuniang)
Togar : "Ndak yakin den doh, tadi lah den idu-idu Durian nan warna Kuniang tu, tapi ndak ado baunnyo doh.."
Acong : "kalau nan warna Coklat?"
Togar : "samo se nyo, lah den idu-idu lo tadi jo iduang den, ndak lo ado baunnyo doh.."
Acong : "kito ambiak se lah kaduonyo baa?"
Togar : "jan lay Cong, kalau mudo ciek, mubazir beko, ndak juo ka kito makan doh..."
Acong : "cubo ang tanyo ka Buyuang Gar.."
Togar : "sip lah.. Yuaaaaaaang nan ma Durian nan lah masak ko? Nan warna Kuniang apo nan warna Coklat??" (Manakua kabawah)
Buyuang : "hmmm nan ma yo??" (Maningadah kateh batang Durian sambia malatak'an ujuang jari ka ikua, itu tando si Buyuang sadang bapikia sanak wkwkwkwk)
Togar : "jan lamo bana ang bapikia langau, ko karanggo banyak aa.." (Mamiciak karanggo dikatiak :D)
Buyuang : "ops tunggu nta, jan turun lo kalian dulu, den pai sabanta, beko den baliak liak..."
"Kama lah si Buyuang tu??" Itu nan ado dalam pikiran Togar jo Acong..
Buyuang : "sip kawan-kawan.. Den lah tau ma Durian nan masak "
Togar : "mantaaaap, nan ma Yuang? Nan warna Kuniang apo Durian nan warna Coklat?"
Buyuang : "nan warna Coklat.."
Acong : "yakin ang?"
Buyuang : "yakin lah, yakin pakai bana ko ha.."
Acong : "dari ma ang tau?"
Buyuang : "den tanyo lah.."
Acong : "ka sia ang tanyo?"
Buyuang : "ka Pak Jorong..."
'Aw.. Aw.. Aw... Kumprang..!! Bruk..!!'
Togar jo Acong jatuah dari batang Durian dek takajuik. Tibo dibawah dipupuahnyo dek Acong jo Togar lari kancang sakancang Ayam dikaja Musang.. Samantaro si Buyuang hanyo diam tanpa kata mancaliak Togar jo Acong nan pontang pantiang dek lari, ndak lamo sudahtu tibo Pak Jorong sambia mambawo ladiang panjang, sapanjang Ota Caleg katiko Kampanye dimaso tanang
Untuang elok bapihak ka Buyuang sanak, Pak Jorong hanyo manyuruah Buyuang manjek batang Durian untuak maambiak Durian warna Coklat nan lah masak, sudahtu Pak Jorong manyuruah Buyuang mangubak Durian tu jo Gigi, isi Durian dimakan Pak Jorong sadangkan kulik durian disungkahan Buyuang jo linangan aia mato wkwkwkwk..
Dari kawan awak>>>
bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn tgl_Latn min_Latn min_Latn min_Latn min_Latn min_Latn dyu_Latn min_Latn min_Latn ace_Latn